**Minciuna**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Minciuna

...

Cătând secretul nemuririi

Visele noastre sunt deșarte,

Pentru că-n umbra Răstignirii,

Suntem toți sortiți pieirii,

De Creator împinși spre moarte!

...

Iar de la îngerii din cer,

Moartea coboară în tăcere,

Timpul devine efemer,

Popoare-ntregi din lume pier

Atunci când Dumnezeu o cere!

...

Încep războaie nucleare,

Vulcani îngrozitori erup,

Lumea rămâne fără soare

Și omenirea toată moare,

Să dea îngerilor trup!

...

Când peste noi se va abate,

Apocalipsa cea nebună,

Pe drumul nostru către moarte,

Vom afla atunci că toate

Sunt de fapt doar o minciună!

...